פול דילייני

**פול לואיס דילייני השלישי** (באנגלית: **Paul Lewis Delaney III**, נולד ב-30 באוגוסט 1986) הוא כדורסלן אמריקאי-ישראלי המשחק בעמדת הגארד באליצור שומרון מהליגה הלאומית בכדורסל.

## ראשית חייו וקריירה בקולג'
דילייני למד בתיכון צ'אמבלי צ'רטר בצ'אמבלי, ג'ורג'יה, שם העמיד ממוצעים של 21.5 נקודות, 8.6 ריבאונדים ו-5.0 אסיסטים. דילייני דורג כשחקן ה-43 הטוב ביותר בדרום-מזרח על פי מגזין "Hoop Scoop", וזכה בהצטיינות של "Nike All-American" בשנת 2003.

הוא שיחק כדורסל מכללות עבור אוניברסיטת אלבמה בבירמינגהם בלייזרס, שם העמיד ממוצעים של 16 נקודות, 4.4 ריבאונדים, 3.4 אסיסטים ו-2.1 חטיפות למשחק.

## קריירה מקצועית
### ישראל (2009–2012)
ב-2009 החל דילייני את הקריירה המקצועית שלו בהפועל חולון, וחתם על חוזה לשנה. עם זאת, ב-23 באוקטובר 2009 נפרד מחולון והצטרף לעירוני נהריה להמשך העונה.

ב-5 בדצמבר 2010 חתם עם מועדון כדורסל הבקעה מהליגה הלאומית. באותה עונה הוביל את הבקעה לעלייה לליגת העל לאחר שזכה באליפות הליגה הלאומית ב-2011. שנה לאחר מכן, השתתף במשחק האולסטאר של הליגה הישראלית 2012.

### רוסיה (2012–2013)
ב-10 באוגוסט 2012 חתם בקבוצה הרוסית ספרטק פרימוריה לעונת 2012/13.

### אוקראינה (2013–2014)
ב-25 ביוני 2013 חתם על חוזה לשנתיים עם הקבוצה האוקראינית חימיק יוז'ני. הוא הוביל את חימיק לגמר הליגה האוקראינית ב-2014, שם הפסידה הקבוצה לבסוף לבודיוולניק קייב. ב-51 משחקים ששיחק במהלך עונת 2013/14, הוא העמיד ממוצעים של 11.1 נקודות, 4.2 ריבאונדים, 5.5 אסיסטים ו-1.7 חטיפות למשחק.

### צרפת (2014–2015)
ב-9 ביולי 2014 חתם בקבוצת שולה באסקט הצרפתית לעונת 2014/2015.

### חזרה לישראל (2015–2019)
ב-26 ביולי 2015 חזר לישראל כדי להצטרף למכבי קריית גת לעונת . ב-2 במרץ 2016 נבחר לשחקן החודש של הליגה הישראלית לאחר שהעמיד ממוצעים של 22 נקודות, 6 אסיסטים, 5.3 ריבאונדים, 3.5 חטיפות ו-34 נקודות מדד במשחקים ששיחקו בפברואר. דילייני סיים במקום השני בדירוג יעילות (23.7 למשחק), חמישי בנקודות (18 למשחק) ושני בחטיפות (2.5 למשחק) בכל הליגה.

ב-30 ביולי 2016 חזר לקדנציה שנייה בהפועל חולון, וחתם על חוזה לשנה. ב-20 בדצמבר 2016 נפצע ברצועה הצולבת הקדמית במשחק מול הפועל אילת וסיים את העונה.

ב-26 בפברואר 2018 חתם במכבי ראשון לציון על חוזה זמני לחודש עם אופציה להארכתו להמשך העונה. ב-27 במרץ 2018 נפרד מראשון לציון לאחר שהופיע בשלושה משחקים.

ב-13 בדצמבר 2018 חתם במכבי הוד השרון מהליגה הלאומית להמשך העונה. ב-23 משחקים בהוד השרון הוא העמיד ממוצעים של 19.4 נקודות, 5.3 ריבאונדים, 5.0 אסיסטים ו-2.2 חטיפות למשחק.

### חזרה לצרפת (2019)
ב-6 במאי 2019 חתם בפואטייה באסקט מליגת ה-LNB Pro B הצרפתית.

### קדנציה שלישית בישראל (2019–הווה)
ב-22 ביולי 2019 חתם באליצור "איתו" אשקלון לעונת 2019–20. ב-7 בינואר 2020 רשם שיא קריירה של 48 נקודות, תוך כדי קליעה של 12 מ-21 מהשדה, יחד עם שמונה ריבאונדים ושבעה אסיסטים בניצחון 132–126 בהארכה מרובעת על הפועל חבל מודיעין. לאחר מכן הוא נבחר ל-MVP של הליגה הלאומית לסיבוב 12.

בעונת  חתם במכבי עירוני רמת גן, במהלך העונה הסדירה העמיד ממוצע של 9 נק' 4.4 ריבאונדים, 3.6 אס' וחט' ב-22.7 דק' למשחק. בסיום העונה הסדירה העפילה הקבוצה בכל שלבי הפלייאוף עד לשלב הגמר בו הפסידה, בפלייאוף העמיד דילייני ממוצעים של 10.1 נק' 3.9 ריב' ו-4.7 אס' ב-28.9 דק' בממוצע.

ב-14 ביוני 2022 חתם לשנתיים בהפועל כפר קאסם מהליגה הארצית.

ב-7 באוקטובר 2025 חתם באליצור שומרון.

## חיים אישיים
דילייני החל להתגייר בזמן ששיחק בעירוני נהריה ב-2010. בנובמבר 2016 התחתן דילייני עם חברתו הישראלית, ליטל שרעבי. בדצמבר 2020 קיבל דילייני אזרחות ישראלית.

## קישורים חיצוניים

## הערות שוליים

קטגוריה:אמריקאים ילידי אלבמה
קטגוריה:דיקייטר (אלבמה): אישים
קטגוריה:כדורסלנים אמריקאים
קטגוריה:כדורסלנים ישראלים
קטגוריה:כדורסלני אוניברסיטת אלבמה
קטגוריה:כדורסלני הפועל כפר קאסם
קטגוריה:כדורסלני מכבי עירוני רמת גן
קטגוריה:כדורסלני אליצור "איתו" אשקלון
קטגוריה:כדורסלני מועדון כדורסל הבקעה
קטגוריה:כדורסלני מכבי ראשון לציון
קטגוריה:כדורסלני מכבי קריית גת
קטגוריה:כדורסלני עירוני נהריה
קטגוריה:כדורסלני הפועל חולון
קטגוריה:כדורסלני שולה באסקט
קטגוריה:כדורסלני חימיק פיבדנה
קטגוריה:גרים
קטגוריה:ישראלים ילידי ארצות הברית
קטגוריה:עולים בשנות ה-2020
קטגוריה:אמריקאים שנולדו ב-1986
קטגוריה:ישראלים שנולדו ב-1986